CELEX: C2006/326/09
Language: fi
Date: 2006-12-30 00:00:00
Title: Asia C-248/04: Yhteisöjen tuomioistuimen tuomio (ensimmäinen jaosto) 26.10.2006 (College van Beroep voor het bedrijfsleven (Alankomaat) esittämä ennakkoratkaisupyyntö) — Koninklijke Coöperatie Cosun UA v. Minister van Landbouw ja Natuur en Voedselkwaliteit (Ennakkoratkaisupyyntö — Maatalous — Yhteinen markkinajärjestely — Sokeri — Asetuksen (ETY) N:o 1785/81 26 artikla ja asetuksen (ETY) N:o 2670/81 3 artikla — Sisämarkkinoilla myydystä C-sokerista perittävä maksu — Asetuksen (ETY) N:o 1430/79 13 artiklaa ei voida soveltaa — Ei kohtuullisuussyihin perustuvaa palauttamis- tai peruuttamismahdollisuutta — Asetusten (ETY) N:o 1785/81 ja (ETY) N:o 2670/81 pätevyys — Yhdenvertaisuuden ja oikeusvarmuuden periaatteet — Kohtuullisuus)

30.12.2006   
            
            
               FI
            
            
               Euroopan unionin virallinen lehti
            
            
               C 326/4
            
         Yhteisöjen tuomioistuimen tuomio (ensimmäinen jaosto) 26.10.2006 (College van Beroep voor het bedrijfsleven (Alankomaat) esittämä ennakkoratkaisupyyntö) — Koninklijke Coöperatie Cosun UA v. Minister van Landbouw ja Natuur en Voedselkwaliteit
   (Asia C-248/04) (1)
   
   (Ennakkoratkaisupyyntö - Maatalous - Yhteinen markkinajärjestely - Sokeri - Asetuksen (ETY) N:o 1785/81 26 artikla ja asetuksen (ETY) N:o 2670/81 3 artikla - Sisämarkkinoilla myydystä C-sokerista perittävä maksu - Asetuksen (ETY) N:o 1430/79 13 artiklaa ei voida soveltaa - Ei kohtuullisuussyihin perustuvaa palauttamis- tai peruuttamismahdollisuutta - Asetusten (ETY) N:o 1785/81 ja (ETY) N:o 2670/81 pätevyys - Yhdenvertaisuuden ja oikeusvarmuuden periaatteet - Kohtuullisuus)
   (2006/C 326/09)
   Oikeudenkäyntikieli: hollanti
   Ennakkoratkaisua pyytänyt tuomioistuin
   College van Beroep voor het bedrijfsleven
   Pääasian asianosaiset
   
      Kantaja: Koninklijke Coöperatie Cosun UA
   
      Vastaajat: Minister van Landbouw ja Natuur en Voedselkwaliteit
   Oikeudenkäynnin kohde
   Ennakkoratkaisupyyntö — College van Beroep voor het bedrijfsleven — Sokerialan yhteisestä markkinajärjestelystä 30.6.1981 annetun neuvoston asetuksen (ETY) N:o 1785/81 (EYVL L 177, s. 4) ja kiintiötä suuremman tuotannon soveltamista koskevista yksityiskohtaisista säännöistä 14.9.1981 annetun komission asetuksen (ETY) N:o 2670/81 (EYVL L 262, s. 14) pätevyys silloin, kun tuonti- tai vientitullien palauttamisesta tai peruuttamisesta 2.7.1979 annetun neuvoston asetuksen (ETY) N:o 1430/79 (EYVL L 175, s. 1) 13 artiklassa säädettyä vastaavaa lisämaksujen peruuttamismenettelyä ei ole — Peruuttaminen kohtuullistamissyistä — Kiintiötä suuremman sokerimäärän tuottaja (C-sokeri), joka ei ollut osallistunut kansallisten viranomaisten toteamaan petokseen ja jolle ei ollut välittömästi ilmoitettu asiasta tutkimusta koskevien tarpeiden vuoksi
   Tuomiolauselma
   Ensimmäisen kysymyksen tutkinnassa ei ole tullut esille sellaisia seikkoja, jotka vaikuttaisivat sokerialan yhteisestä markkinajärjestelystä 30 päivänä kesäkuuta 1981 annetun neuvoston asetuksen (ETY) N:o 1785/81, sellaisena kuin se on muutettuna 4.2.1991 annetulla neuvoston asetuksella (ETY) N:o 305/91, tai kiintiötä suuremman tuotannon soveltamista koskevista yksityiskohtaisista säännöistä sokerialalla 14 päivänä syyskuuta 1981 annetun komission asetuksen (ETY) N:o 2670/81, sellaisena kuin se on muutettuna 6.12.1991 annetulla komission asetuksella (ETY) N:o 3559/91.
   
      (1)  EUVL C 217, 28.8.2004.